RESOLUCIÓN do 8 de agosto de 1997, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, do convenio colectivo da empresa Frigoríficos de Vigo, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/10/1997

Visto o expediente do convenio colectivo para a empresa Frigoríficos de Vigo, S.A., que tivo entrada nesta delegación provincial o día 28-7-1997, subscrito en representación da parte económica, por unha representación da empresa, e da parte social, polo comité de empresa, con data do 18-6-1997, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta
nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 8 de agosto de 1997.
F. Ramón Hermo Rey
Delegado provincial de Pontevedra en funcións
ACTA DE ACORDO FINAL DA COMISIÓN NEGOCIADORA DO CONVENIO COLECTIVO DA EMPRESA FRIGORÍFICOS DE VIGO, S.A. PARA O ANO 1997
Na cidade de Vigo, sendo as 12 horas do día 18 de xuño do ano 1997, reúnese a comisión negociadora do convenio colectivo da empresa Frigoríficos de Vigo, S.A. para o ano 1997, composta polas persoas que a seguir se relacionan:
Asistentes
DNI
Cargo/Sindicato
En representación da empresa:
José A. Llorca Fernández del Viso
10437544
Director xerente
Manuel Díaz García
35849071
Xefe persoal
Comité de empresa:
Alberto Arbones Lago
36042555
Presidente CC.OO.
José M. Hermida Costas
36024107
Secretario CC.OO.
José R. Davila Álvarez
35994950
Vocal CC.OO.
Manuel Estévez Tielas
35785006
Vocal CIG
Miguel A. Argibay Fontenla
35935731
Vocal CC.OO.
Constituíndo o obxecto da reunión a análise do contido do convenio colectivo da empresa para o ano 1997, chegan as partes á adopción dos acordos que seguidamente se detallan:
1. O convenio colectivo para o ano 1997 manterá o mesmo texto có do ano 1996, salvo as modificacións seguintes: artigo 5 a) (texto vixencia).
Vixencia: o convenio entrará en vigor ó día seguinte da súa publicación no BOP e terá efectos económicos a partir do 1 de xuño de 1997, segundo resulta da acta do acordo final.
2. A revisión salarial terá o contido que segue:
a) Contía:
Gratificación voluntaria
Incremento de 2.100 ptas. en tódalas categorías que teñan o dito concepto
Plus de distancia
Incremento de 600 ptas. en tódalas categorías
b) Data de efectos.
A revisión salarial acordada terá efectos desde o 1 de xuño de 1997.
Sen máis asuntos que tratar, acordan as partes dar por finalizada a reunión, sendo as 13 horas do día sinalado no encabezamento.
7869